Nielstrup
Nielstrup er en hovedgård 6 km nordvest for Svendborg. Den tilhørte i 1300-tallet slægten Brock, blev beslaglagt af kronen i 1502 ved dommen over rigshofmester Poul Laxmand og indgik i baroniet Lehn 1781-1925.
Den nuværende hovedbygning i én etage fra 1820 blev udvidet i 1861. Siden 1749 har Nielstrup været administreret fra Hvidkilde Gods, og fra 1910 har den tilhørt slægten Ahlefeldt-Laurvig-Lehn.